NEUVOSTON DIREKTIIVI,

annettu 24 päivänä marraskuuta 1988,

tietyn teollisen toiminnan suuronnettomuuden vaarasta annetun direktiivin 82/501/ETY muuttamisesta (88/610/ETY)

EUROOPAN YHTEISÖJEN NEUVOSTO, joka

ottaa huomioon Euroopan talousyhteisön perustamissopimuksen ja erityisesti sen 130 s artiklan,

ottaa huomioon komission ehdotuksen(1),

ottaa huomioon Euroopan parlamentin lausunnon(2),

ottaa huomioon talous- ja sosiaalikomitean lausunnon(3),

sekä katsoo, että

ihmisten ja ympäristön suojelemiseksi olisi tiukennettava direktiivin 82/501/ETY(4), sellaisena kuin se on viimeksi muutettuna direktiivillä 87/216/ETY(5), säännöksiä vaarallisten valmisteiden tai seosten varastoinnista,

tämä muutos direktiiviin 82/501/ETY laajentaa ja tiukentaa direktiivin liitettä II vaarallisten aineiden tai valmisteiden varastoinnista irtotavarana tai pakattuna,

vaarallisten aineiden tai valmisteiden varastointi voi aiheuttaa suuronnettomuuden vaaran sekä silloin, kun varastointi liittyy teolliseen toimintaan että silloin, kun kyse on erillisvarastoinnista tai varastointi ei liity teolliseen toimintaan, mutta tapahtuu laitosalueella.

vaarallisten aineiden tai valmisteiden varastointi, johon direktiiviä 82/501/ETY on sovellettava, voidaan tunnistaa käyttämällä kemiallisten nimien luetteloa tai luetteloa vaararyhmistä, jotka ovat muissa asiaan liittyvissä yhteisön direktiiveissä annettujen luokittelu- ja merkintävaatimusten mukaisia, yhdessä niiden vastaavien määriä koskevien rajoitusten kanssa; sellaisia aineiden tai valmisteiden ryhmiä olisivat seuraavat vaarallisuuden mukaan muodostetut ryhmät: "erittäin myrkyllinen", "myrkyllinen", "räjähtävä", "hapettava", "helposti syttyvä" ja "erittäin helposti syttyvä",

direktiivin 82/501/ETY 8 artiklan säännöksiä yleisölle annettavista tiedoista on tiukennettava ja ne on määriteltävä paremmin, jotta jokaiselle henkilölle, joka joutuu alttiiksi direktiivin 5 artiklassa tarkoitetusta ilmoitetusta teollisesta toiminnasta aiheutuvalle suuronnettomuudelle tiedotetaan tarkoituksenmukaisesti ja tehokkaasti sekä yhdenmukaisesti koko yhteisössä kaikista turvallisuuteen liittyvistä asioista; onnettomuusalue ja alttiiksi joutuvat henkilöt määritellään teollisissa toiminnoissa tapahtuvan mahdollisen suuronnettomuuden luonteen, laajuuden ja todennäköisten vaikutusten perusteella;

on välttämätöntä, että määritellään selkeästi ja yksityiskohtaisesti direktiivin 82/501/ETY 8 artiklassa tarkoitetun tiedottamisen sisältö; asianomaisten henkilöiden on tiedettävä mahdolliset vaarat ja tarvittavat turvallisuustoimenpiteet suuronnettomuuden seurauksien lieventämiseksi; on välttämätöntä, että asiasta tiedotetaan kyseisille henkilöille aktiivisesti ilman, että sitä tarvitse pyytää, käyttäen joitain yleisiä tiedotuskanavia kuten tiedotuslehtisiä tai ilmoitustauluja,

neuvosto kehotti 24 päivänä marraskuuta 1986 hyväksymässään päätöslauselmassa komissiota arvioimaan yhteisön toimenpiteitä suuronnettomuuksien estämiseksi ja niiden seurausten rajoittamiseksi ja tarpeen vaatiessa esittämään tarkoituksenmukaiset ehdotukset,

komissio tekee ehdotuksen direktiivin 82/501/ETY liitteiden täydelliseksi ja järjestelmälliseksi uudistamiseksi, kun niistä on saatu lisäkokemusta, ja

päätöksellä 74/325/ETY(6) asetettua työturvallisuuden, työhygienian ja työterveyden neuvoa-antavaa komiteaa on kuultu,

ON ANTANUT TÄMÄN DIREKTIIVIN:

1 artikla

Muutetaan direktiiviä 82/501/ETY seuraavasti:

1 Korvataan 8 artiklaan 1 kohta seuraavasti:

"1 Jäsenvaltioiden on varmistettava, että tieto turvatoimenpiteistä ja oikeasta käyttäytymisestä onnettomuustilanteessa toimitetaan sopivalla tavalla ja asianomaisten pyytämättä henkilöille, jotka saattavat joutua alttiiksi direktiivin 5 artiklassa tarkoitetusta ilmoitetusta teollisesta toiminnasta aiheutuvalle suuronnettomuudelle. Tiedottaminen on toistettava ja sen sisältö on saatettava ajan tasalle sopivin väliajoin. Sen on oltava myös julkisesti saatavilla.

Tiedotuksen on sisällettävä liitteessä VII mainitut asiat."

2 Korvataan liite II tämän direktiivin liitteellä A.

3 Lisätään liitteeseen IV seuraava;

"e) Hapettavat aineet:

Aineet jotka aiheuttavat voimakkaan eksotermisen reaktion joutuessaan kosketuksiin muiden aineiden, erityisesti palovaarallisten aineiden kanssa".

4 Lisätään liite VII, joka on tämän direktiivin liitteenä B.

2 artikla

1 Sellaiseen olemassa olevaan teolliseen toimintaan, jota direktiivin 82/501/ETY säännökset koskevat ensimmäistä kertaa tämän direktiivin antamisen jälkeen, tätä direktiiviä sovelletaan viimeistään 1 päivänä kesäkuuta 1991.

2 Edellä 1 kohdassa tarkoitetussa tapauksessa direktiivin 82/501/ETY 9 artiklassa 3 kohdassa tarkoitettu ilmoitus on toimitettava toimivaltaiselle viranomaiselle viimeistään 1 päivänä kesäkuuta 1991 ja edellä mainitun direktiivin 9 artiklan 4 kohdassa tarkoitettu täydentävä ilmoitus on toimitettava toimivaltaiselle viranomaiselle viimeistään 1 päivänä kesäkuuta 1994.

3 artikla

1 Jäsenvaltioiden on toteutettava tämän direktiivin noudattamisen edellyttämät toimenpiteet viimeistään 1 päivänä kesäkuuta 1990. Niiden on ilmoitettava tästä komissiolle viipymättä.

2 Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset komissiolle.

4 artikla

Tämä direktiivi on osoitettu kaikille jäsenvaltioille.

Tehty Brysselissä 24 päivänä marraskuuta 1988

Neuvoston puolesta

Puheenjohtaja

V. KEDIKOGLOU

(1) EYVL N:o C 119, 6.5.1988, s. 2

(2) EYVL N:o C 290, 14.11.1988

(3) EYVL N:o C 208, 8.8.1988, s. 5

(4) EYVL N:o L 230, 5.8.1982, s. 1

(5) EYVL N:o L 85, 28.3.1987, s. 36

(6) EYVL N:o L 185, 9.7.1974, s. 15

LIITE A

"LIITE II

MUIDEN KUIN LIITTEESSÄ I TARKOITETTUUN LAITOKSEEN LIITTYVIEN, LIITTEESSÄ III LUETELTUJEN AINEIDEN VARASTOINTI

Tätä liitettä sovelletaan kaikkialla, laitteistossa, rakennuksissa siihen liittyvine tontteineen, rakennusten sisällä tai maa-alueilla tapahtuvaan erilliseen tai laitoksen toimintaan liittyvään vaarallisten aineiden ja/tai valmisteiden varastointiin, jos kyseessä on varastointiin tarkoitettu kohde, paitsi milloin varastointi liittyy liitteessä I tarkoitettuun laitokseen ja kyseessä oleva aine sisältyy liitteeseen III.

Jäljempänä I ja II osassa esitetyt ainemäärät koskevat samalle valmistajalle kuuluvaa kutakin varastoa tai varastoryhmää, milloin varastojen välinen etäisyys ei ole riittävä estämään ennalta arvattavissa olosuhteissa suuronnettomuusvaarojen lisääntymistä. Näitä määriä sovelletaan joka tapauksessa samalle valmistajalle kuuluvaan varastojen ryhmään, jos varastojen välinen etäisyys on pienempi kuin 500 m.

Ainemäärillä tarkoitetaan suurinta ainemäärää, joka on tai voi olla varastossa.

I OSA

Nimetyt aineet

Mikäli I osassa lueteltu aine (tai aineryhmä) sisältyy myös II osassa mainittuihin aineryhmiin, on käytettävä I osan ainemääriä.

>TAULUKON PAIKKA>

OSA II

Vaarallisuusluokat aineille ja valmisteille, joita ei ole erityisesti nimetty I osassa

Samaan vaarallisuusluokkaan kuuluvien eri aineiden ja valmisteiden(1) ainemäärät on laskettava yhteen. Jos samaan pääryhmään sisältyy useampaan vaarallisuusluokkaan kuuluvia aineita tai valmisteita, niiden ainemäärät on laskettava samassa pääryhmässä yhteen.

>TAULUKON PAIKKA>

"

(1) Valmisteilla tarkoitetaan kahta tai useampaa ainetta sisältäviä seoksia tai liuoksia (direktiivi 79/831/ETY).

LIITE B

"LIITE VII

TIEDOT, JOTKA ON ANNETTAVA 8 ARTIKLAN 1 KOHTAA SOVELLETTAESSA

a) Yhtiön nimi ja osoite.

b) Tietoja antavan henkilön nimi ja asema.

c) Vahvistus siitä, että kohde on direktiivin toimeenpanemiseksi annettujen asetusten ja/tai hallinnollisten määräysten alainen ja että 5 artiklan mukainen ilmoitus tai ainakin 9 artiklassa määrätty ilmoitus on toimitettu toimivaltaiselle viranomaiselle.

d) Yksinkertainen selitys kohteessa harjoitettavasta toiminnasta.

e) Kohteeseen sisältyvien aineiden ja valmisteiden, jotka voisivat aiheuttaa suuronnettomuuden, yleiset nimet tai liitteessä II olevassa II osassa tarkoitetun varastoinnin ollessa kyseessä, niiden yleisesti käytössä olevat nimet tai yleinen vaarallisuusluokitus sekä viittauksen niiden pääasiallisiin vaaraominaisuuksiin.

f) Yleinen tieto suuronnettomuuden vaarojen luonteesta mukaan lukien niiden mahdolliset vaikutukset väestöön ja ympäristöön.

g) Riittävät tiedot siitä kuinka kyseessä olevaa väestöä varoitetaan ja sille annetaan tietoja onnettomuustilanteessa.

h) Riittävät tiedot toimenpiteistä, jotka kyseessä olevan väestön pitäisi onnettomuustilanteessa toteuttaa ja riittävät käyttäytymisohjeet onnettomuuden varalta.

i) Vahvistus siitä, että yhtiö on velvollinen tekemään kohteelle riittävät suunnitelmat mukaan lukien yhteistoiminta pelastusviranomaisten kanssa, onnettomuustilanteiden varalta ja niiden seurausten minimoimiseksi.

j) Viittaus kohteen ulkopuolelle ulottuvien onnettomuuden seurausten varalta laadittuun kohteen ulkopuolista aluetta koskevaan pelastussuunnitelmaan. Tämän tulisi sisältää neuvo noudattaa pelastusviranomaisten antamia ohjeita ja pyyntöjä onnettomuuden aikana.

k) Yksityiskohtaiset tiedot asiaan liittyvien lisätietojen saamisesta ottaen kuitenkin huomioon, mitä tietojen salassa pitämisestä on säädetty kansallisessa lainsäädännössä."